Hvis du skal have det optimale ud af din undervisning
er det afgørende at du tager gode noter.
Det kan faktisk altid betale sig at tage noter til undervisningen også selvom din
underviser måske underviser ud fra slides eller undervejs skriver sine egne noter på
tavlen. Al forskning peger på at det at tage noter har en positiv indvirkning på
indlæringen da hjernen bearbejder viden mere effektivt når du samtidig noterer.
Man kan sige at noter på en måde aflaster hukommelsen så du kan bruge mere energi på
forståelsen. Når du tager noter igangsætter du den eksisterende viden om emnet og du
behandler stoffet mens du skriver.
Det gør, at du i højere grad forstår og lærer det du blev undervist i.
Samtidig får du struktureret din viden på skrift og kan læse dine noter igen ved senere
lejlighed, eksempelvis inden du skal til eksamen eller skrive en opgave.
Der er flere måder at tage noter på og det er vigtigt at du vælger den metode som passer dig bedst.
Nogle har det bedst med at skrive det meste ned af det underviseren siger, mens andre
noterer mere stikordsorienteret.
Det er ofte en god idé at satse på kvalitet frem for kvantitet.
Pas derfor på med bare automatisk at skrive alt ned.
Tænk over hvad der er vigtigt for dig at vide i forhold til dit fag
på den måde er du aktiv og bearbejder bedre den viden du modtager i undervisningen.
Hvis du bare passivt skriver alt ned uden at selektere i stoffet får du et langt mindre læringsudbytte.
For at være aktiv notetager er det vigtigt at kunne multitaske.
Du skal være i stand notere samtidig med at underviseren taler.
Det kan være svært i begyndelsen men med lidt øvelse bliver det meget lettere.
Det er derfor også en god idé at sætte sig ind i stoffet inden du møder op til lektionen.
Jo mere du inde i stoffet på forhånd, desto bedre er du til at tage brugbare noter og gøre
flere ting på én gang.
Når du skriver noter er det en god ide at bruge dine egne ord.
På den måde gør du viden til din egen og du kan bedre huske og relatere til det du
skriver ned.
Dog er det selvfølgelig vigtigt at du nedskriver væsentlige fagbegreber og den slags
korrekt. Brug også gerne forkortelser, så sparer du tid og får mere overskuelige noter.
Endelig er det selvfølgelig op til dig selv om du vil skrive noter i hånden eller på
computer. hvis du vælger computer skal du være ekstra opmærksom på ikke at skrive alt ned
som underviseren siger.
Når man skriver noter på computeren kan man nemlig godt have tendens til det fordi de fleste
kan skrive noter meget hurtigere på computeren end i hånden.
Derudover kan computeren virke distraherende da der er mange muligheder for fristelser og
overspringshandlinger på de sociale medier, i spil osv.
Husk øvelse gør mester men frem for alt vælg den noteteknik der giver mening for dig og
dit studie.